**Hanskebruk ved IBT**

**Valg av laboratoriehansker**

Anbefalt type vernehanske finnes på HMS-datablad under punktet «eksponeringskontroll og personlig verneutstyr/ håndvern». I tillegg inneholder kataloger fra hanskeprodusentene informasjon om hanskenes egenskaper (f.eks. 1. – 4. i Tabell 1). «Laboratorie- og verkstedhåndboka» for NTNU og SINTEF inneholder et eget kapittel om hansker.

Kort om materialer:

*Vinylhansker* beskytter ikke brukeren mot kjemikalier, men brukes der man ønsker å beskytte prøven/utstyr mot fett, bakterier, støv fra fingrene.

*Nitrilhansker* har moderat beskyttelse. Nitril er en dårlig barriere mot organiske løsemidler. Sjekk med litteratur før bruk.

*«Barrier-type»* hanske er den eneste som er godkjent av arbeidstilsynet som beskyttelse mot kjemikalier. Hansken er stiv og har dårlig passform. Dette kan kompenseres for ved å tre en nitrilhanske utenpå.

**Tabell 1: Eksempler på hansker til bruk i laboratoriearbeid**

|  |  |  |  |  |  |  |
| --- | --- | --- | --- | --- | --- | --- |
|  | **Hanske** | **Materiale** | **Spesifika-sjon** | **AQL\*** | **Beskyttelse/Bruk** | **Best.nr** |
| (a) | VWR collection | Vinyl | EN-374 |  | Beskytte prøven/utstyr mot fett, bakterier, støv fra fingrene. | 112-2363(L) |
| (b) | VWR collection | Nitril | EN-374 | 1,5 | Syrer, baser  Enkelte org. Løsemidler 1,4) | 112-2373(L) |
| (c) | Kimtech | Nitril | EN-374 | 0.6 | Samme som over, i tilegg:  Klasse II organismer  Toxiske stoffer 2) | 112-4847(M) |
| (d) | Ansell, Barrier | Planfolie | EN-374 | 0.06 | Org.løsemidler,  tokiske stoffer.  Kombineres med Kimtech 3) | 112-1010(9)/  2stk.  Ikke engangs |
| \*AQL = Acceptable Quality Level (feilprosent)  1. VWR “Recommended chemical resistance”  2. Kimberly-Clark Nitrile Gloves “Chemical resistance guide”  3. Ansell “Chemical resistance guide”  4. VWR Hanskeguide, kjemikaliebestandighet  1.-4- finnes i kataliogen K:\ibt\01. HMS\Vernehansker | | | | | | |

**Rutiner ved IBT**

IBT bestiller som standard hanskene **(a)** og **(b)** i Tabell 1. Disse har spesifikasjon EN-374 og er derfor testet for beskyttelse mot kjemikalier. Ikke alle hansker er testet for beskyttelse mot kjemikalier og skal derfor ikke benyttes til dette (f.eks. EN-455).

Grad av beskyttelse mot kjemikalier måles som gjennomtrengningstid. Bruk av disse som vern mot kjemikalier forutsetter ***hyppig hanskebytter*** da det som regel et spørsmål om tid før kjemikalier trenger igjennom. Økt beskyttelse kan også oppnås ved å bruke ***to lag hansker***. Alternativt kan man benytte en hansketype som gir ekstra god beskyttelse (f.eks. (c) og (d), Tabell 1). Slike kan bestilles ved behov.